།སེམས་སུ་ཐག་བཅད་མྱོང་
བ་ཐོན་པར་བྱ། །ཕྲ་ཞིབ་གནས་ལ་ཕྱི་རོལ་གཟུང་བའི་ཡུལ། །མེ་ལོང་གཟུགས་ལྟར་
རང་གི་སེམས་ལ་ཤར། ། དེ་བཞིན་བཟང་ངན་རྟོག་བྱེད་འཛིན་པ་ཡང་། །རང་
སེམས་ལ་ཤར་གཟུང་དང་འཛིན་པའི་ཆོས། །སྒྱུ་མའི་རྟ་གླང་ལྟ་བུར་མེད་བཞིན་
དུ། །གཞི་མེད་རྩ་བྲལ་ཡེ་ནས་དག་ན་ཡང༌། །སྟོང་ཞིང་མ་འགགས་སྣང་བ་སེམས་
ཙམ་དུ། །ཁས་ལེན་སྔ་འགྱུར་རིགས་འཛིན་རྣམས་ཀྱི་ལུགས། །གནད་འགག་འདི་
དོན་མ་རྟོགས་སྣོད་བཅུད་སོགས། །མཐོང་ཚད་སེམས་སུ་སྨྲ་བའི་ཕྱག་ཆེན་པོ། །
སེམས་ཀྱང་བེམ་པོར་ཐལ་བའི་འགལ་དུམ་ཕྲེང༌། །ལུགས་སྲོལ་འདི་ཡི་བགྲང་བྱར་
འདྲེན་མི་རུང༌། །སེམས་སྣང་མ་འགགས་ཙམ་གྱི་རང་རྩལ་ལ། །སྣང་ཡང་དཔྱད་
ན་ཡེ་སྟོང་ཆོས་སྐུ་རུ། །ངེས་པས་འཁྲུལ་བའི་གཞི་རྩ་དངོས་འཛིན་ཞིག །ཆུ་བོ་
གཤེར་ལས་ལོགས་སུ་མེད་དང་མཚུངས། །བཟང་ངན་གང་ཤར་ངོ་བོར་བལྟས་པས་
སྟོང༌། །སྟོང་པའི་ངང་ནས་སྒྱུ་མ་ལྟར་འཆར་བ། །དབྱེར་མེད་ཉོན་མོངས་ཡེ་ཤེས་
ལྔར་གྲོལ་བས། །བུ་རམ་དེའི་རོ་བཞིན་དུ་དབྱེར་མི་ནུས། །སྙིང་དབུས་གཞོན་ནུ་
བུམ་སྐུར་སེམས་ཉིད་དམ། །རིག་པ་གདོད་ནས་གྲོལ་བའི་ཀུན་ཏུ་བཟང་། །ངོ་བོ་
266.

ལུགས་ཟུང་དང་འབྲེལ་བའི་བསླབ་བྱ་ཟླ་བ་འབུམ་ཕྲག་འཆར་བའི་རྫིང་བུ། ༼༡༩༽
རང་བཞིན་ཐུགས་རྗེ་གསུམ་འདུས་པ། །ཆོས་ཉིད་ངང་ནས་ཆོས་ཉིད་ཡུལ་ལ་
སྤྱོད། །འདུས་བྱས་ཀུན་གཞིའི་སེམས་ཙམ་གློ་བ་རུ། །ལས་རླུང་གིས་དྲངས་འབྲས་
བུ་འཁོར་བར་འཁྱམས། །དེ་ཉིད་རྟར་ཞོན་དྲི་མེད་རིག་པ་ཡང༌། །ཞལ་ཕྱག་རྫོགས་
པའི་སྐུ་རུ་ངང་གིས་འཆར། །ད་ལྟའི་རིག་པ་འདི་ལ་ཅེར་བལྟས་པས། །གསལ་ལ་
འཛིན་པ་དྭངས་ལ་ཕྱི་ནང་མེད། །ཡངས་ལ་འཆལ་བ་(༣༥ན)དང་དྭངས་ངོས་གཟུང་
མེད། །གསལ་བས་གར་ཁྱབ་རིག་པས་ཡོངས་ལ་ཁྱབ། །ཟང་ཐལ་ཆམ་བརྡལ་སྟོང་
གསལ་རིག་གསུམ་པོ། །དབྱེར་མེད་མཁྱེན་ཆ་ནང་གསལ་རྟོག་པ་ཡིས། །མ་བསླད་
ཡེ་ཤེས་གསུམ་དང་ལྡན་པའི་གཤིས། །རང་བབས་ཅོག་བཞག་རྒྱ་ཡན་ཆེན་པོའི་
ངང་། །བཞག་ཚེ་མཁའ་ལ་སྣོད་བཅུད་ཀུན་གྱིས་ཀྱང༌། །ཚུར་ལ་དགོས་པ་མེད་པ་
ཇི་བཞིན་དུ། །ཉི་མའི་སྙིང་པོ་ནམ་ཡང་མུན་པ་དང༌། །གཏན་བྲལ་ལྟ་བུར་ངེས་
ནས་མཉམ་པར་བཞག །ཉམས་སུ་བླངས་རྗེས་འགྱུར་བ་མེད་པ་ཡི། །གདེངས་ཚད་
འཚོལ་ཕྱིར་ངེས་ཤེས་དྲང་བ་དང༌། །རྩལ་སྦྱང་བོགས་དབྱུང་རིམ་བཞིན་ཉམས་
བསྟར་བས། །གང་ཤར་ཆོས་སྐུའི་ཡོ་ལང་ཆེན་པོར་འགྲོ །ཆོས་ཀུན་ཡེ་ནས་ཀ་དག་
ཁྲེག་ཆོད་ལམ། །ཉམས་བོག་ཆུད་ནས་ཡོན་ཏན་མ་ལུས་པ། །ཡེ་ནས་ལྷུན་རྫོགས་
ཐོད་རྒལ་སྔོན་འགྲོ་ལ། །ལུས་ངག་ཡིད་གསུམ་བྱ་བ་དགུ་ཕྲུགས་གཏང༌། །འབྱུང་
བཞི་དག་ནས་རིག་པ་ཡེ་ཤེས་དང༌། །དཀར་འཇམ་རྩ་དང་རྒྱང་ཞགས་དག་པར་
དབྱིངས། །ཐིག་ལེ་སྟོང་པ་ཤེས་རབ་རང་བྱུང་གི། །སྒྲོན་མ་དྲུག་པོ་ལས་རླུང་ཡོངས་
དག་ནས། །ཡེ་ཤེས་རླུང་གི་ཆ་ལས་ཉེར་བྱུང་བ། །ཉམས་སུ་ལེན་ཚེ་སྒོམ་གསུམ་
གཅུན་པའི་ཐབས། །སྤྲུལ་སྐུ་དྲང་སྲོང་ལོངས་སྐུ་གླང་ཆེན་དང༌། །ཆོས་སྐུ་སེང་གེའི་
བཞུགས་སྟངས་ལེགས་བཅས་ཏེ། །ཡེ་དག་རང་རིག་མགོན་པོ་འོད་མི་འགྱུར། །འོད་
ཕུང་དབུས་ན་ཡེ་ཤེས་གསུམ་ལྡན་གྱི། །སྙིང་པོ་རྨ་བྱའི་སྒོ་ང་ལྟ་བུ་རུ། །ནང་གསལ་
གདངས་ལས་སྐུ་དང་ཐིག་ལེ་ཞིང་། །མཐའ་ཀླས་རང་ལ་རང་ཆས་ལྷུན་གྲུབ་པ། །
སྐལ་ཅན་རྣམས་ཀྱིས་མངོན་སུམ་ངོ་འཕྲོད་ཚེ། །རང་སྣང་(༣༥བ)འོག་མིན་ཞིང་དུ་
267

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཛ༽
29,
JR )D/རི
འཚང་རྒྱའི་ལམ། །འོད་གསལ་སྣང་བ་བཞི་རུ་ཡོངས་འཆར་བ། །རྟེན་དང་བརྟེན་
པར་འབྲེལ་ཕྱིར་སྙིང་དབུས་ནས། །ནང་དབྱིངས་རིག་པ་ཡེ་ཤེས་སྒྲོལ་མ་དེ། །དཀར་
འཇམ་རྩ་ཡི་སྒྲོན་མའི་ལམ་བརྒྱུད་དེ། །རྒྱང་ཞགས་ཆུ་ཡི་སྒྲོན་མའི་སྒོར་ཐོན་
པ། །རྣམ་དག་དབྱིངས་སྒྲོན་ཐིག་ལེ་སྟོང་སྒྲོན་ནང༌། །རིག་པ་རང་བྱུང་ལུག་རྒྱུད་
འཆར་ཆེད་དུ། །ཟིམ་བུའི་མིག་གིས་ཟེར་ལ་ཁྲིད་པ་ཡི། །གཟེར་བས་གསལ་སྟོང་
རྣམ་པར་མི་རྟོག་པའི། །ཀ་དག་ལྷུན་གྲུབ་གཉིས་སུ་དབྱེར་མེད་པ།
1
།ལུག་རྒྱུད་
གསེར་སྐུད་ཕྲེང་དང་ཐིག་ལེ་དང༌། །ཐིག་ཕྲན་ཤར་མཐར་ཤེས་རབ་、、ལག་རྒྱུད་
6
་་
།
སྒྲོན་མའི་སྔོན་འགྲོར་ཀོ་མོག་རྡོ་བསྐྱུར་ནས། །རྨ་བྱའི་མདོངས་བཀྲའི་བར་དུ་ཤར་
པ་ལ། །ཆོས་ཉིད་མངོན་སུམ་སྣང་བ་ཞེས་བཤད་ཅིང༌། །ཉི་མ་མ་གཡོས་འོད་ཟེར་
འཕྲོ་བ་ལྟར། །གཞོན་ནུ་བུམ་སྐུ་རིག་པ་ཡེ་ཤེས་དེ། །རང་གི་གཞི་དབྱིངས་ཡེ་ཤེས་
སྟོང་སྒྲོན་ཡིན། །དེའི་གདངས་རྩ་མིག་མཁའ་རུ་ཤར་བ་ལ། །ཐིག་ལེ་སྟོང་སྒྲོན་རིག་
པའི་ཡེ་ཤེས་ཟེར། །ཕྱི་ནང་ཕྲ་མོའི་གནད་འགག་མ་ནོར་གཅེས། །ཉམས་ཀྱི་སྣང་
བ་གོང་དུ་སྤེལ་བའི་ཆེད། །སྔར་བཞིན་མ་ཡེངས་གཅིག་ཏུ་གཟིར་བ་ཡིས། །ཆོས་
6;
Pu。 /l
ཉིད་མངོན་སུམ་དུས་ལས་ཐིག་ལེ་རྣམས། །ཇེ་ཆེར་འཕེལ་བ་རྟགས་ཚད་གཅིག་ཏུ་
C
འདོད། །བི་མཱའི་སྙིང་ཏིག་ཀློང་གསལ་ལ་སོགས་པར། །རྡོར་སེམས་སྐུ་རྐྱང་ཡན་
ཆད་འཆར་བའི་ཚུལ། །གང་ཟག་སོ་སོའི་དབང་པོའི་ཁྱད་པར་ལས། །མཐའ་བཀག་
གཅིག་གི་ངོས་གཟུང་བྱར་མི་ནུས། །རིག་པ་ཚར་དུ་ཕེབས་པའི་ཉམས་ལེན་སྐབས། །
དབྱིངས་ཀྱི་སྣང་བས་ཀུན་ལ་ཁྱབ་པས་ན། །འབྱུང་བ་བཞི་ཡི་སྣང་བ་དང་བྲལ་
བས། །ཐིག་ལེའི་དབུས་སུ་ཕྱེད་སྐུ་ནས་བཟུང་(༣༦ན)སྟེ། །སྟོང་གསུམ་གང་དུ་བལྟས་
ཀྱང་དབྱིངས་རིག་གི། །སྣང་བ་ཉིན་མཚན་རྒྱུན་ཆད་མེད་པར་འཆར། །གོང་དུ་སྐུ་
རྐྱང་ཤར་ཚེ་འདི་ཉིད་ཀྱི། །ཐོག་མར་ཡབ་ཡུམ་ཟུང་རེ་འཆར་བར་བཤད། །ཉམས་
སུ་བླངས་མཐར་ཆོས་ཉིད་ཟད་པ་ནི། །ཕྱི་རོལ་ཉམས་ཀྱི་སྣང་བའི་འཕེལ་ཁ་ཟད། །
ནང་དུ་སྒྱུ་ལུས་རྡོས་བཅས་ཕུང་པོ་ཟད། །གསང་བ་རྟོག་ཚོགས་སེམས་ཀྱི་འཕྲོ་འདུ་
268

ལུགས་ཟུང་དང་འབྲེལ་བའི་བསླབ་བྱ་ཟླ་བ་འབུམ་ཕྲག་འཆར་བའི་རྫིང་བུ། ༼༡༩༽
ཟད། །ཚིག་དང་འཁྲུལ་པ་ཐམས་ཅད་རང་དག་ནས། །གཟུགས་ཕུང་འཇའ་ལུས་
འོད་ཀྱི་གོང་བུར་ཡལ། །རྣམ་དག་ཆོས་སྐུའི་ཀློང་དུ་ཐིམ་པ་ཡི། །འཇའ་སྤྲིན་ནམ་
མཁར་ཐིམ་པ་ཇི་བཞིན་ནོ། །མཐའ་རྟེན་མི་འགུལ་གསུམ་གྱི་གཞི་བཅའ་བ། །སྡོད་
པ་གསུམ་གྱི་ཚད་བཟུང་རྟགས་གསུམ།ས་གྱ་གཞི་བཅའ་བ། །སྡོད་
གྱི། །ཐོབ་པ་གསུམ་གྱི་གཟེར་གདབ་གདེངས་བཞི་ཡི། །དྲོད་ཚད་ལེགས་བསྟན་ཚེ་
གཅིག་གྲོལ་ནུས་པ། །དབང་པོ་རབ་ཀྱི་ཉམས་སུ་བླང་བྱ་དེ། །གལ་ཏེ་ཚེ་འདིར་
གྲོལ་བར་མ་ནུས་ན། །འབྲིང་གིས་བར་དོའི་ལམ་གྱིས་གྲོལ་བའི་ཐབས། །རབ་ཀྱི་
དེད་དཔོན་གསེར་གླིང་བགྲོད་པ་ལྟར། །སྐྱེ་གནས་བར་དོའི་དོན་རྟོགས་རྣམ་ཤེས་
མཁར། །ཐིམ་ཚེ་འོད་གསལ་མ་བུ་གཅིག་འདྲེས་པ། །ངོ་འཕྲོད་ཤར་གྲོལ་དུས་མཉམ་
རྫོགས་འཚང་རྒྱ། །འབྲིང་གིས་སྐད་ཅིག་གཉིས་པར་ངོ་འཕྲོད་ནས། །སྟོང་པར་
རྟོགས་པས་མཚོ་ལ་ཁ་བ་བཞིན། །ཉོན་མོངས་ཆོས་ཉིད་རོ་གཅིག་གྲོལ་བའི་མཐར། །
ཡོན་ཏན་རྫོགས་ནས་མངོན་པར་འཚང་རྒྱ་འགྱུར། །ཐ་མས་འཁྲུལ་བ་རང་ཐོག་ཏུ་
གྲོལ་བས། །ཆོས་ཉིད་བར་དོར་མ་སླེབ་ཙམ་གྱི་དུས། །འཁྱགས་རུམ་ཆུ་བཞིན་འོད་
གསལ་ཆེར་མཆེད་ནས། །རིམ་གྲོལ་ཐོག་མའི་(༣༦བ)གཞི་རུ་སངས་རྒྱས་ཐོབ། །རྒྱལ་
པོའི་བཀའ་ཆེམས་བསྐུར་ལྟར་འཆི་ཁ་ཡི། །བར་དོར་རང་གི་སྟོབས་སམ་གྲོགས་
གཞན་གྱིས། །ཞི་ཁྲོའི་སྐུ་དང་སྒྲ་འོད་ཟེར་གསུམ་སོགས། །ངོ་སྤྲད་ཆོས་ཉིད་བར་
དོ་ཤར་ཚེ་གྲོལ། །འཆི་བའི་འོད་གསལ་མ་པང་བུ་རྒྱུག་ལ། །དཀར་ལམ་དམར་ལམ་
ཁ་བྱེ་བརྒྱལ་སངས་དུས། །གློ་བུར་དྲི་བྲལ་ཞི་བ་ཆོས་ཀྱི་སྐུ། །སྟོན་གནམ་གཡའ་
དག་ལྟ་བུའི་འོད་གསལ་དེ། །ངོ་འཕྲོད་ཀ་དག་གཞི་ལ་རང་གྲོལ་བ། །ཆོས་ཉིད་
བར་དོའི་ཁོངས་སུ་འཆར་ན་ཡང༌། །འདི་དུས་བེམ་རིག་བྲལ་བར་མ་གྱུར་ཕྱིར། །
དོན་གྱི་འཆི་ཁ་བར་དོའི་ཁོངས་སུ་གཏོགས། །ལྷུན་གྲུབ་བར་དོའི་རབ་ནི་འོད་གསལ་
ལ། །ནམ་མཁའ་ཐིམ་ཚེ་མདུན་དུ་ཡེ་ཤེས་ལྔའི། །མཐོང་ཁུང་འཇའ་ཚོན་སྣ་ལྔའི་
བ་ཐག་ཅན། །མིག་གཡོན་ཟུག་པ་ཐུགས་རྗེ་ཚད་མེད་ཀྱི། །ཐག་པ་རྡོར་སེམས་ཁོང་
269

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཛ༽
གསེང་ལམ་ལ་བསྟད། །རིག་པ་སྟོང་གསལ་འདུས་མ་བྱས་པ་ལ། །མ་ཡེངས་ངང་
ནས་ཡར་གྱི་ཟང་ཐལ་དུ། །སྐར་མདའ་འཕངས་པ་ལྟ་བུར་ཐོགས་མེད་འགྲོ །ངོས་
མ་ཟིན་ཚེ་དེ་ལས་མཆེད་པ་ཡི།
།འོད་གསལ་ཞིང་ཁམས་རྒྱ་ཆེ་མུ་མེད་པ། །ཡོམ་
ཡོམ་ཤིག་ཤིག་ཤར་ཀུན་རང་སྣང་དུ། །རྟོགས་པའི་མོད་ལ་སྐད་ཅིག་ཉིད་ལ་གྲོལ། །
འབྲིང་གི་ཀླད་པ་དུང་ཁང་ནང་བཞུགས་པའི། །ཁྲག་འཐུང་སྟང་སྟབས་སྒྲ་འོད་
མཚོན་ཆ་སོགས། །སྔར་འདྲེས་མི་བཞིན་མ་བུ་འཕྲོད་པ་ཡི། །རང་ཤར་རང་སྣང་
ངང་དུ་གྲོལ་བ་ཡི། །ཐ་མ་སྙིང་གའི་ཞི་བའི་ལྷ་ཚོགས་རྣམས། །རིམ་བཞིན་འཆར་
བ་དབེན་ན་རྣམ་སྣང་སྐུ། །ཤར་ཚེ་གདམས་པར་དྲན་ནས་ངོ་འཕྲོད་པའི། །སྣང་
མཛད་ངོ་བོར་འཚང་རྒྱས་གཞན་རྣམས་ཤེས། །སྲིད་པ་བར་དོའི་རབ་ཀྱི་བར་(༣༧ན)
དོ་དེར། །རྨི་ལམ་ཙམ་དུ་སྐྱེས་ཀྱང་ཚེ་སྔོན་དུས། །བླ་མས་ངོ་སྤྲད་ཆོས་ཉིད་མངོན་
སུམ་ལ། །ཅུང་ཟད་ཉམས་བླངས་མཐུ་ཡིས་སྐད་ཅིག་མར། །རྨི་ལམ་སད་ལྟར་ཤར་
ཕྱོགས་མངོན་དགའ་སོགས། །སངས་རྒྱས་ཞིང་མང་བགྲོད་ནས་ཆོས་ཉན་ཅིང༌། །སྐུ་
དང་ཡེ་ཤེས་འདུ་འབྲལ་མེད་པའི་ངང་། །འཁོར་བ་དེ་སྲིད་འགྲོ་བ་འདྲེན་པར་
འགྱུར། །འབྲིང་གིས་སྲིད་པ་བར་དོར་འཁྱམས་པའི་ཚེ། །སྔོན་ཐོབ་དབང་དང་
གདམས་པ་དྲན་བྱས་ནས། །རིགས་དྲུག་སྐྱེ་སྒོ་འགགས་ནས་སྤྲུལ་སྐུའི་ཞིང་། །དྲན་
པའི་མོད་ལ་གནས་དེར་སྐྱེ་བ་ལེན། །ཐ་མས་བསྐྱེད་རིམ་གསལ་གདམ་བླ་མ་
བསྒོམ། །རྩེ་གཅིག་འདུན་པས་ཕ་མ་ལྷ་སྐུ་རུ། །གསལ་བའི་མཁའ་གསང་པདྨ་ཉི་
ཟླའི་སྟེང༌། །རྣམ་ཤེས་ཡི་དམ་ས་བོན་ལ་བཅུག་པས། །དལ་འབྱོར་རྟེན་ཐོབ་ཉམས་
ལེན་འཕྲོ་འཐུད་པ། །ཡུར་ཆགས་ཝ་འཛུགས་ལྟ་བུར་གྲོལ་ལམ་རྙེད། །ཡང་མཐའ་
སྐྱབས་འགྲོ་སེམས་བསྐྱེད་ཤུགས་དྲག་པོས། །གནས་ངན་ལས་ལྡོག་ཆོས་ལྡན་ལུས་
རྟེན་ཐོབ། །བརྩོན་འགྲུས་ཆེས་ཆེར་ཞན་དང་སྡིག་ཅན་རྣམས། །མ་བསྒོམས་སངས་
རྒྱས་འཕོ་བའི་མན་ངག་གིས། །དག་ཞིང་བགྲོད་ཐབས་རིག་འཛིན་བརྒྱུད་པ་ཡི། །
ཞལ་དྲོད་མཁའ་འགྲོའི་ཁ་རླངས་ཅན་ལས་ལོང༌། །དེ་ལྟར་དབང་པོ་རབ་འབྲིང་ཐ་
9༥ )29
།
ས
270

ལུགས་ཟུང་དང་འབྲེལ་བའི་བསླབ་བྱ་ཟླ་བ་འབུམ་ཕྲག་འཆར་བའི་རྫིང་བུ། ༼༡༩༽
མ་ཡི། །འཇུག་ངོགས་ཐེག་པ་རིམ་དགུའི་ཡང་རྩེའི་ཆོས། །པདྨ་ཀཱ་ར་བི་མཱ་ལ་མི་
ཏྲའི། །ཐུགས་བཅུད་སྙིང་ཏིག་མང་པོའི་དགོངས་དོན་ཡིན། །རྣམ་མང་གྲུབ་མཐས་
རྒྱུད་བསླད་ལོག་རྟོག་མཁན། །མ་ཡིན་སྙིང་ནས་མོས་པའི་སྣོད་ལྡན་ལས། །(༣༧བ)
ཀུན་ལ་བསྟན་ནས་ཨེ་ཀ་ཛ་ཊཱི་སོགས། །ཆོས་སྲུང་གཉན་པས་གསང་རྒྱས་འདེབས་
པ་གནད། །སྔོན་གྱི་བག་ཆགས་ཕྲ་མོས་ཆོས་འདི་ལ། །མོས་ཤིང་མང་དུ་ཐོས་ཀྱང་
སྒྲུབ་ལ་གཡེལ། །ནེ་ཙོའི་སྨྲ་བ་ལྟ་བུ་བུམ་སྟོང་ནས། །སྣོད་གཞན་ལ་འབྱོ་མོ་གཤམ་
བུ་དང་མཚུངས། །འོན་ཏེ་ཚེ་འདིའི་བྱ་བ་རྒྱབ་ཏུ་བསྐྱུར། །མཚན་ལྡན་བླ་མ་མང་
པོའི་ཞབས་པད་བསྟེན། །རྩེ་གཅིག་སྒྲུབ་ལ་ཉེར་གཞོལ་རིག་འཛིན་གྱིས། །འབད་
པས་བསྐུལ་ཚེ་ཅུང་ཟད་གཡར་ཁྲལ་བགྱིས། །དགེ་འདིས་དེང་ནས་བཟུང་སྟེ་རང་
རིག་སེམས། །གདོད་ནས་དག་པ་རྡོ་རྗེ་སེམས་དཔའི་ཞལ། །མ་མཐོང་དེ་སྲིད་ཆོས་
འདི་སྟོན་མཛད་པའི། །རྡོ་རྗེ་སློབ་དཔོན་འབྲལ་མེད་བསྟེན་པ་དང༌། །ཆོས་བརྒྱད་
བུན་ལོང་བྱིས་བློ་འདྲིད་ཐབས་ལ། །མ་ཞེན་སྐྱོན་ཀུན་ཀ་དག་ཆོས་སྐུའི་གདངས། །
ཡོན་ཏན་ལྷུན་གྲུབ་ལོངས་སྐུའི་ཞིང་མྱུལ་ཏེ། །སྤྲུལ་སྐུས་མཐའ་ཀླས་སེམས་ཅན་
འདྲེན་པར་ཤོག །རང་བཞིན་རྫོགས་པ་ཆེན་པོའི་རྣལ་འབྱོར་པ་བརྩེ་ཆེན་གྲུབ་ཆེན་
འོད་གསལ་ཀློང་ཡངས་རང་གྲོལ་གྱིས་ཞལ་གདམས་སུ་མིང་བཏགས་པ་ཞིག་དགོས་
ཞེས་བསྐུལ་བ་ལ་བརྟེན་ནས་རྡོ་རྗེ་འཆང་ཆེན་པོ་དཔལ་འབྱོར་ལྷུན་གྲུབ། རབ་
འབྱམས་ཤེས་བྱ་ཀུན་གཟིགས་ཟུར་ཆེན་ཆོས་དབྱིངས་རང་གྲོལ། བཀའ་གཏེར་ཆོས་
ཀྱི་བང་མཛོད་ཁྲ་ཚང་པ་བློ་གྲོས་མཆོག་གི་རྡོ་རྗེ། རྒྱལ་དབང་པདྨའི་གདུང་ཚབ་
ཆོས་རྒྱལ་གཏེར་བདག་གླིང་པ་བཞིའི་བཀའ་དྲིན་ལས་ཨ་ཏི་རྫོགས་པ་ཆེན་པོའི་
དབང་ཁྲིད་ལུང་མན་ངག་དུ་མ་ནོས་པའི་ཟ་ཧོར་གྱི་སྔགས་